
ประกาศองค์การบริหารส่วนตำบลบางมะเดื่อ
เรื่อง   กำหนดยื่นแบบชำระภาษีและค่าธรรมเนียมต่าง ๆ ประจำปี  2560

ด้วยในขณะนี้ใกล้ถึงเวลาการยื่นแบบชำระภาษีและค่าธรรมเนียมต่าง ๆ   ประจำปี 2560  องค์การบริหารส่วนตำบลบางมะเดื่อ  จึงขอประกาศให้ผู้มีหน้าที่ชำระภาษีและค่าธรรมเนียมต่าง ๆ ทราบ  ดังนี้



1.  ภาษีบำรุงท้องที่ (ที่ดิน)  ตามพระราชบัญญัติภาษีบำรุงท้องที่  พ.ศ. 2508  ให้ยื่นแบบและชำระภาษี   ได้ตั้งแต่ วันที่  4  มกราคม  2560  ถึง วันที่  30  เมษายน  2560  ให้ท่านนำโฉนดที่ดินหรือ (สำเนาโฉนดที่ดิน)ทะเบียนบ้าน บัตรประชาชน, หรือบัตรที่หน่วยงานราชการออกให้  อย่างใดอย่างหนึ่ง  ไปติดต่อได้ที่งานจัดเก็บรายได้ส่วนการคลัง  องค์การบริหารส่วนตำบลบางมะเดื่อ เลขที่  138/9หมู่ที่ 1 ตำบลบางมะเดื่อ  อำเภอพุนพิน  จังหวัดสุราษฎร์ธานี 


2.  ภาษีโรงเรือนและที่ดิน  ตามพระราชบัญญัติภาษีโรงเรือนและที่ดิน  พ.ศ. 2475  ให้ยื่นแบบขอชำระภาษีโรงเรือนและที่ดิน ตามแบบ (ภ.ร.ด.2)  ได้ตั้งแต่วันที่  4  มกราคม  2560 ถึง  28  กุมภาพันธ์  2560  และชำระภาษีได้ภายใน  30  วัน  นับแต่วันที่ได้รับแจ้งการประเมินภาษีโรงเรือนและที่ดิน ตามแบบ (ภ.ร.ด.8)


3.  ภาษีป้าย  ตามพระราชบัญญัติภาษีป้าย พ.ศ. 2510  ให้ยื่นแบบขอชำระภาษีป้าย ตามแบบ (ภป.1)       ได้ตั้งแต่ วันที่  4  มกราคม  2560  ถึง วันที่  31  มีนาคม  2560  และสามารถขอชำระภาษีได้ในวันยื่นแบบ หรือชำระภายใน  15  วัน นับแต่วันที่ได้รับแจ้งการประเมินภาษีป้าย  ตามแบบ (ภป.3)



4.  ค่าธรรมเนียมต่าง ๆ เช่น  ค่าธรรมเนียมให้ใช้สถานที่ประกอบการ สะสมอาหาร หรือค่าธรรมเนียมให้ใช้สถานที่ประกอบกิจการที่เป็นอันตรายต่อสุขภาพ  ค่าใบอนุญาตในการจัดตั้งตลาด ตามข้อบัญญัติองค์การบริหารส่วนตำบลบางมะเดื่อ  ให้ยื่นคำขออนุญาตสำหรับผู้ประกอบการที่ยังไม่ได้ขออนุญาตหรือค่าใบอนุญาต ภายใน  30  วัน ก่อนใบอนุญาตเก่าหมดอายุ 



ทั้งนี้การยื่นแบบคำร้องชำระภาษีและค่าธรรมเนียมต่าง ๆ นั้น  สามารถดำเนินการได้  ณ ที่ทำการองค์การบริหารส่วนตำบลบางมะเดื่อ  ในวันเวลาราชการ  หากมีข้อสงสัยประการใด  กรุณาติดต่อ หรือ สอบถามรายละเอียดได้ที่งานจัดเก็บรายได้ส่วนการคลังองค์การบริหารส่วนตำบลบางมะเดื่อโทร. 077-443034



จึงประกาศให้ทราบโดยทั่วกัน
                                                            ประกาศ  ณ  วันที่   14   ธันวาคม   พ.ศ. 2559
.

                                                               (นายสิทธิพงษ์  ปานดี)
                                                              นายกองค์การบริหารส่วนตำบลบางมะเดื่อ
